Promoció Econòmica ha organitzat una xarrada per a la millora del benestar i la satisfacció laboral dimecres que ve 28 de març
22 de març 2018

![](/media/f0nl3qgq/63img_0283_cuerpo.jpg)  
  
El departament de Promoció Econòmica de l’Ajuntament de Sagunt ha programat per a dimecres que ve, 28 de març, la xarrada ‘Soltar el acelerador y aumentar el rendimiento’, a càrrec del ponent Carlos Porcel. La sessió, que serà de 9 a 11.30 hores al Casino Recreatiu de la Gerència, al Port de Sagunt, té l’objectiu d’ajudar els assistents a millorar el benestar i la satisfacció laboral.  
  
Durant la sessió es treballa la forma de millorar la productivitat laboral, ja que, de vegades, el ritme de vida actual pot perjudicar-la i reduir-la. Mitjançant la seua exposició i diverses dinàmiques, Carlos Porcel demostrarà als assistents la importància de relaxar-se i reflexionar sobre les formes de funcionament al treball.  
  
Tots aquells que se senten desbordats amb freqüència, van sempre amb presses o consideren que s’equivoquen més vegades del que desitgen, ara tenen l’oportunitat d’anar més enllà en la seua forma de treballar. A través del curs ‘Soltar el acelerador y aumentar el rendimiento’ tindran l’oportunitat de millorar el benestar i la satisfacció laboral, prendre decisions meditades i més útils i aprendre creativament de les experiències.  
  
Els interessats a participar en la xarrada poden inscriure’s de manera gratuïta, i podran reservar la seua plaça escrivint al següent correu: projectes@aytosagunto.es

*   [](http://www.facebook.com/sharer.php?u=https://aytosagunto.es/va/actualitat/promocio-economica-ha-organitzat-una-xarrada-per-a-la-millora-del-benestar-i-la-satisfaccio-laboral-dimecres-que-ve-28-de-marc/ "Facebook")
*   [](http://twitter.com/share?url=https://aytosagunto.es/va/actualitat/promocio-economica-ha-organitzat-una-xarrada-per-a-la-millora-del-benestar-i-la-satisfaccio-laboral-dimecres-que-ve-28-de-marc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/promocio-economica-ha-organitzat-una-xarrada-per-a-la-millora-del-benestar-i-la-satisfaccio-laboral-dimecres-que-ve-28-de-marc/ "Linked In")
*   [](mailto:?body=https://aytosagunto.es/va/actualitat/promocio-economica-ha-organitzat-una-xarrada-per-a-la-millora-del-benestar-i-la-satisfaccio-laboral-dimecres-que-ve-28-de-marc/)